|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |
| **Komisija za provedbu javnog natječaja** |

KLASA: 119-03/23-03/20

URBROJ: 514-08-03-01-02/01-23-06

Zagreb, 26. listopada 2023.

**POZIV NA RAZGOVOR (INTERVJU)**

Pozivaju se kandidati/kinje prijavljeni na Javni natječaj za imenovanje ravnatelja/ice upravne organizacije u Ministarstvu pravosuđa i uprave, objavljenom u „Narodnim novinama“, broj 113/23 od 29. rujna 2023. godine i na web-stranici Ministarstva pravosuđa i uprave, na razgovor (intervju) za upravnu organizaciju:

**UPRAVA ZA LJUDSKA PRAVA, NACIONALNE MANJINE I ETIKU**

**1. ravnatelj/ica Uprave**

Razgovor (intervju) održat će se **20. studenoga 2023. godine s početkom u 15,00 sati,** u prostorijama Ministarstva pravosuđa i uprave, Ulica grada Vukovara 49, Zagreb, Kabinet ministra (V. kat).

**U slučaju promjene termina razgovora (intervjua), kandidati će biti naknadno obaviješteni.**

Kandidati/kinje su dužni/e na intervju ponijeti javnu ispravu kojom dokazuju identitet (osobna iskaznica, putovnica). Za kandidata/kinju koji/a ne pristupi razgovoru (intervjuu) u zakazanom terminu smatrat će se da je povukao/la prijavu na javni natječaj te se u daljnjem postupku više neće smatrati kandidatom/kinjom.

Razgovoru (intervjuu) mogu pristupiti samo kandidati/kinje koji/e ispunjavaju formalne uvjete propisane javnim natječajem.

Razgovor (intervju) s kandidatima/kinjama provodi ministar pravosuđa i uprave.

Rezultati razgovora (intervjua) boduju se na način da svakom pojedinom kandidatu/kinji dodjeljuje određeni broj bodova od 0 do 10. Smatra se da je kandidat/kinja zadovoljio/la na razgovoru (intervjuu) ako je dobio/la najmanje 5 bodova.

Ministar će na temelju rezultata provedenog razgovora (intervjua) predložiti Vladi Republike Hrvatske kandidata/kinju za imenovanje. Za predloženog kandidata/kinju provest će se sigurnosna provjera. Na temelju prijedloga ministra i rezultata sigurnosne provjere, Vlada Republike Hrvatske rješenjem imenuje ravnatelja/icu upravne organizacije u Ministarstvu pravosuđa i uprave.

Protiv rješenja o imenovanju žalba nije dopuštena, ali se može pokrenuti upravni spor.

**Komisija za provedbu javnog natječaja**